Omkring klokken 15 kørte en 27-årig motorcyklist ind i siden på en bil, der kørte ud foran ham på Hobrovej i Mariager. Sidst på eftermiddagen skete endnu en alvorlig ulykke med en motorcyklist, denne gang i Rødhus. En 31-årig mand kolliderede med en bil, der pludselig lavede en U-vending foran ham. Begge motorcyklister er indlagt på traumecentret på Aalborg Sygehus og de er begge fortsat i livsfare.

Opsummering:
To mandlige motorcyklister svæver stadig mellem liv eller død mandag morgen efter alvorlige ulykker søndag eftermiddag.